Ташкороо мрамор кени

Ташкороо мрамор кени  Талас облусунун Бакай-Ата районунда, Водный кыштагынан 5  км түндүк-чыгышта, Эчкилитоонун түштүк капталында, деңиз деңгээлинен 1100–1300 м бийиктикте. 1982–86-ж. геол. чалгындоо жумуштары жүргүзүлгөн. Кен аймагын рифейдин акиташ, сланец тектери түзөт. Мрамор катмары үстүнкү рифейде пайда болуп, сланец тоотегинин арасында жатат. Калыңдыгы 157 м, узундугу жүздөгөн мге созулат. Өңү агыш боз, кызгылтым. Жол-жол кара, жашыл темгилдүү. Оңой кесилип, жакшы сайкалданат. Блоктулугу 22,15%, 1 м3 блоктон 17,9 м2 такта алууга болот. Технологиияык касиети боюнча имараттын дубалдарын кооздоп каптоого жарамдуу. Запасы В+С1 категориясы боюнча 703629 м3, С2–1213100 м3. Каптама таш катары бекитилген запасы В+С1 категориясы боюнча 703,6 мин м3, С2–509,5 миң м3.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары